ຊາວ​ປະ​ມົງ ໂຊມາ​ເລຍ ຕ້ອງ​ຕິ ການ​ອອກ​ ໃບ​ອະ​ນຸ​ຍາດ ໃຫ້​ເຮືອ​ຫາ​ປາ ຂອງ​ຈີນ
​​ລັດ​ຖະ​ບານ​ໂຊ​ມາ​ເລຍ ກ່າວ​ວ່າ ຄ່າ​ທຳ​ນຽມ ທີ່​ເກັບ​ຈາກ ເຮືອ​ຫາ​ປາ​ຈີນ ຈະ​ຊ່ວຍ​ເສດ​ຖະ​ກິດ ແຕ່​ພວກ​ຊາວ​ປະ​ມົງ ເປັນ​ຫ່ວງ ກ່ຽວ​ກັບ​ການ​ແຂ່ງ​ຂັນ.
ເລີ້ມແຕ່ເດືອນນີ້ໄປ ເຮືອຫາປາຈີນ ໄດ້ຮັບອະນຸຍາດ ໃຫ້ຫາປາຢູ່ໃນເຂດນ່ານນ້ຳ ນອກແຄມຝັ່ງທະເລຂອງໂຊມາເລຍ ຫຼັງຈາກລັດຖະບານຂອງປະເທດດັ່ງກ່າວ ໄດ້ອອກໃບອະນຸຍາດໃຫ້ ໃນເດືອນແລ້ວນີ້ ເຈົ້າໜ້າທີ່ໂຊມາເລຍກ່າວວ່າ ການອອກໃບອະນຸຍາດເຫຼົ່ານີ້ ຈະຊ່ວຍຫຼຸດຜ່ອນໃນການຫາປາແບບຜິດກົດໝາຍຂອງຕ່າງປະເທດ ແລະຊ່ວຍສົ່ງເສີມເສດຖະກິດ ແຕ່ພວກຊາວປະມົງໂຊມາເລຍ ມີຄວາມເປັນຫ່ວງວ່າ ເຮືອຫາປາຈີນ ຊຶ່ງມີໃບອະນຸຍາດ ໃນເວລານີ້ ຈະຄອບງຳການຄ້າຂາຍປາ Mohamed Sheik Nor ມີລາຍງານຈາກໂມກາດິສຊູ ຊຶ່ງໄພສານ ຈະນຳເອົາລາຍລະອຽດ ມາສະເໜີ ທ່ານ ໃນອັນດັບຕໍ່ໄປ ໂຊມາເລຍ ມີເຂດແຄມຝັ່ງທະເລ ທີ່ຍາວຢຽດ 3,300 ກິໂລແມັດ ຊຶ່ງເປັນເຂດແຄມຝັ່ງທີ່ຍາວທີ່ສຸດ ເທິງແຜ່ນດິນໃຫຍ່ຂອງທະວີບອາຟຣິກາ ນັບເປັນເວລາຫຼາຍທົດສະວັດມາແລ້ວ ທີ່ປະເທດທຸກຍາກດັ່ງກ່າວ ໄດ້ດີ້ນຮົນຂົນຂວາຍ ຫາທາງປົກປ້ອງເຂດນ່ານນ້ຳແຄມຝັ່ງທະເລຂອງຕົນຈາກການຫາປາແບບຜິດກົດໝາຍຂອງຕ່າງປະເທດ ໃນເດືອນມັງກອນນີ້ ໂຊມາເລຍເລີ້ມດຳເນີນການແກ້ໄຂຂໍ້ນຶ່ງ ກ່ຽວກັບເຮືອຫາປາຂອງຕ່າງປະເທດ ໂດຍໄດ້ອອກໃບອະນຸຍາດໃຫ້ເຮືອຫາປາຂອງຈີນ 32 ລຳ ທ່ານໂອມາ ອັບຊີໂຣ ຮອງລັດຖະມົນຕີກະຊວງປະມົງຂອງໂຊມາເລຍ ກ່າວວ່າ ເຮືອຫາປາຂອງຕ່າງປະເທດ ໄດ້ຄອບງຳນ່ານນ້ຳໂຊມາເລຍມາແຕ່ດົນແລ້ວ ແຕ່ສ່ວນໃຫຍ່ແມ່ນດຳເນີນງານກັນແບບຜິດກົດໝາຍ ຫຼືມີໃບອະນຸຍາດປອມທີ່ອອກໃຫ້ໂດຍເຈົ້າໜ້າທີ່ ທີ່ສໍ້ລາດບັງຫຼວງ ທານອັບຊີໂຣ ກ່າວວ່າ ຄ່າທຳນຽມທາງການ ຈາກການຫາປາຂອງຈີນພຽງຢ່າງດຽວເທົ່ານັ້ນ ໃນແຕ່ລະປີ ຈະເຮັດໃຫ້ໂຊມາເລຍ ມີລາຍໄດ້ຫຼາຍກວ່າສອງລ້ານໂດລາ ແຕ່ທ້າວມູເຊ ມາໂອ ຄົນຫາປາໃນທ້ອງຖິ່ນ ອາຍຸສີ່ສິບປີຜູ້ນີ້ ມີຄວາມເປັນຫ່ວງວ່າ ເວລານີ້ຈີນມີໃບອະນຸຍາດແລ້ວ ພວກເຂົາກໍຈະຄອບງຳໃນເລື້ອງການຄ້າ ທ້າວມູເຊ ມາໂອ ກ່າວວ່າ ພວກເຈົ້າໜ້າທີ່ໂຊມາເລຍກ່າວວ່າ ເຂົາເຈົ້າຈະໃຫ້ການຄຸ້ມຄອງແກ່ພວກຫາປາຂະໜາດນ້ອຍ ຄືກັນກັບທ້າວມູເຊ ມາໂອ ໂດຍການຕິດຕາມເບິ່ງ ຢ່າງໃກ້ຊິດກ່ຽວກັບການຈັບປາຂອງຈີນ ແລະຈະບໍ່ອະນຸຍາດໃຫ້ພວກເຂົາ ຫາປາຢູ່ໃກ້ຝັ່ງຈົນເກີນໄປ ແຕ່ປະທານສະມາຄົມປະມົງຂອງໂຊມາເລຍ ທ່ານຮາສຊັນ ຣອບເລ ກ່າວວ່າ: ບັນຫາຂັດແຍ້ງກັບເຮືອຫາປາຕ່າງປະເທດເມື່ອນຶ່ງທົດສະວັດກ່ອນໄດ້ພາໃຫ້ຊາວປະມົງໂຊມາເລຍບາງຄົນ ກາຍເປັນໂຈນທະເລ ຈີ້ກຳປັ່ນຮຽກເງິນຄ່າໄຖ່ ພວກໂຈນທະເລໄດ້ຫລຸດຈຳນວນລົງນັບຕັ້ງແຕ່ໄດ້ມີການລາດຕະເວນໂດຍກອງທັບເຮືອຂອງຕ່າງປະເທດ ຂະນະທີ່ມີກຳປັ່ນ ໃນຈຳນວນເພີ້ມຂຶ້ນເຂົ້າຮ່ວມການຮັກສາຄວາມປອດໄພ ເຮືອຫາປາຈີນທີ່ຫາກໍໄດ້ຮັບອະນຸຍາດໃໝ່ນີ້ ກໍເປັນທີ່ຄາດກັນວ່າ ຈະຕິດອາວຸດນຳດ້ວຍ Somalia has a 3,300 kilometer coastline, the longest on the African mainland Muse Maow, Somali Fisherman: